OpenLLM-France/wikimedia huggingface dataset:
# Madame Butterfly

Madame Butterfly (títol original: M. Butterfly) és una pel·lícula estatunidenca del director canadenc David Cronenberg, estrenada el 1993. Ha eatat doblada al català

## Argument

Segons l'obra de David Henry Hwang. El 1964, un comptable a l'ambaixada de França a la Xina (Rene Gallimard) s'enamora d'una diva (Song Liling) que, molts anys més tard, es revelarà ser un home. La història, treta d'un autèntic fet, és completament fundada en l'ambigüitat i l'ambivalència, tant psicològica com anatòmica.

## Repartiment

* Jeremy Irons: René Gallimard
* John Lone: Song Liling
* Barbara Sukowa: Jeanne Gallimard
* Ian Richardson: l'ambaixador Toulon
* Annabel Leventon: Sra. Baden
* Shizuko Hoshi: Comrade Chin
* Richard Mcmillan: un col·lega de l'ambaixada
* Vernon Dobtcheff: l'agent Etancelin
* David Hemblen: un agent d'informació
* Damir Andrei: un agent d'informació
* Antony Parr: un agent d'informació
* Margaret Ma: la cantant
* Tristram Jellinek: l'advocat de la defensa
* Philip Mcgough: el procurador
* David Neal: el jutge

## Referències

* ↑ «Madame Butterfly». esadir.cat.
* ↑ The New York Times. Madame Butterfly (en anglès). The New York Times.
# Madisen Beaty

Madisen Beaty (Centennial, 28 de febrer de 1995) és una actriu i DJ estatunidenca. Com a actriu, és coneguda pels seus papers de Daisy Fuller en El curiós cas de Benjamin Button (2008), Doris Solstad en The Master (2012), Rebeccah Mulcahey en Other People (2016), Talya Banks en la sèrie The Fosters (2013-2018), Iris en The Magicians (2018-2019) i Katie en Once Upon a Time in Hollywood (2019).

## Biografia

Madisen Beaty va néixer al poble de Centennial a l'estat de Colorado. Mentre vivia a Denver, va aparèixer en més de 65 muntatges teatrals. Va interpretar Lindsay en un anunci de l'organització Advertising Council sobre ciberassetjament. També va interpretar Daisy amb deu anys en la pel·lícula El curiós cas de Benjamin Button. A més, va protagonitzar la pel·lícula independent The Five i va aparèixer com a Leslie en l'episodi de iCarly "iWas a Pageant Girl".
Està representada per The Schiff Co i el Coast to Coast Talent Group.

## Filmografia
### Cinema

| Any | Títol | Paper | Notes |
| 2006 | Uncloseted Skeletons | Crista de jove | Curtmetratge |
| 2007 | Steep | Colegiala | Curtmetratge |
| 2008 | El curiós cas de Benjamin Button | Daisy als 10 anys | |
| 2010 | Adalyn | Patricia | Curtmetratge |
| 2012 | RockBarnes: The Emperor in You | Wendy | |
| 2012 | The Master | Doris Solstad | |
| 2016 | Outlaws and Angels | Charlotte Tildon | |
| 2019 | Once Upon a Time in Hollywood | Katie | |
| 2021 | Invocació mortal | Bethany | |

### Televisió

| Any | Títol | Paper | Notes |
| 2008 | Family Man | Julie Becker | Telefilm |
| 2010 | The Pregnancy Pact | Sara Dougan | Telefilm |
| 2010 | iCarly | Leslie | Episodi: "iWas a Pageant Girl" |
| 2010 | The Five | Adilyne | Vídeo |
| 2010 | No Ordinary Family | Sara Berg | Episodi: "No Ordinary Ring" |
| 2010 | NCIS | Kristin Haskell | Episodi: "Dead Air" |
| 2011 | Miss Behave | Sam | 6 episodis |
| 2012 | Beautiful People | Elizabeth | Telefilm |
| 2013-2018 | The Fosters | Talya | 15 episodis |
| 2018 | Here and Now | Emma | 2 episodis |
| 2018–2019 | The Magicians | Iris | 2 episodis |

## Referències

* ↑ Moody, Colleen. «entrevista con la revista Madisen». Seventeen. [Consulta: 19 setembre 2012].
* ↑ «Copia archivada». Arxivat de l'original el 16 de juliol de 2011. [Consulta: 28 febrer 2013].
* ↑ Ad Council's PSA on cyber-bullying
# Madison (Alabama)

Madison és una ciutat del Comtat de Madison (Alabama) als Estats Units d'Amèrica.

## Demografia

Segons el cens del 2006 tenia 36.824 habitants. Segons el cens del 2000, Madison tenia 29.329 habitants, 11.143 habitatges, i 8.067 famílies. La densitat de població era de 488,9 habitants/km².
Dels 11.143 habitatges en un 42,5% hi vivien nens de menys de 18 anys, en un 60,1% hi vivien parelles casades, en un 9,6% dones solteres, i en un 27,6% no eren unitats familiars. En el 23,9% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,13.
Per edats la població es repartia de la següent manera: un 30,3% tenia menys de 18 anys, un 6,8% entre 18 i 24, un 35,8% entre 25 i 44, un 21,6% de 45 a 60 i un 5,5% 65 anys o més.
L'edat mediana era de 34 anys. Per cada 100 dones hi havia 97,5 homes. Per cada 100 dones de 18 o més anys hi havia 94,5 homes.
La renda mediana per habitatge era de 63.849 $ i la renda mediana per família de 74.532 $. Els homes tenien una renda mediana de 57.216 $ mentre que les dones 32.316 $. La renda per capita de la població era de 27.821 $. Aproximadament el 4,4% de les famílies i el 5,8% de la població estaven per davall del llindar de pobresa.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Marina d'Augas Santas

* Per a altres significats, vegeu «Santa Marina».
Marina d'Augas Santas o d'Aguas Santas en castellà, és una verge i màrtir de la parròquia d'Augas Santas (Allariz, província d'Ourense, probablement llegendària. És venerada com a santa per l'Església catòlica.

## Vida i llegenda

La seva vida barreja llegendes i fets que podrien ésser reals. Segons la tradició, nasqué a Balcagia, l'actual Baiona (província de Pontevedra, Galícia), cap a l'any 119, i era filla de Luci Casteli Sever, governador romà de Gallaecia i Lusitània i de la seva esposa Càlsia. Aquesta va tenir nou filles en un sol part, mentre el seu marit era fora en campanya; temerosa d'ésser acusada d'infidelitat (es creia que els naixements múltiples es devien a la concupiscència de la dona), volgué desfer-se de les nenes i les donà a la seva criada Sila perquè les ofegués al riu Miño.
Sila, cristiana, no volgué matar-les i les deixà en cases de famílies cristianes amigues, i hi foren batejades pel bisbe, també llegendari, Ovidi de Braga, i van créixer com a cristianes.
De grans, foren acusades davant el seu pare, en l'època de les persecucions als cristians. Quan Sever s'assabentà que eren les seves filles, les convidà a abjurar del cristianisme i portar una vida regalada amb ell. S'hi negaren i foren empresonades, però fugiren i cadascuna anà a un lloc diferent, morint totes com a màrtirs. Marina amb Quitèria, morí decapitada als vint anys, el 18 de gener del 139. Al lloc on morí nasqueren tres fonts.

## Veneració

La festa de Santa Marina se celebra el 18 de juliol. És patrona de Fontihoyuelo, Cigales i Fernán Núñez.

## Notes

* ↑ Entre les germanes hi havia Quitèria i Liberata).
# Marina Jaunâtre

Marina Jaunâtre (Machecoul, Loira Atlàntic, 20 de maig de 1982) és una ciclista francesa, que fou professional del 2006 al 2009.

## Palmarès

* 2001
** Vencedora d'una etapa al Tour del Charente Marítim
* 2002
** Vencedora d'una etapa al Tour de l'Alta Viena
** Vencedora d'una etapa al Tour de la Drôme
* 2003
** Vencedora d'una etapa al Tour de Bretanya
* 2005
** 1a al Tour de Bretanya i vencedora de 2 etapes
** Vencedora d'una etapa al Tour de Toona
* 2006
** 1a al Tour de Bretanya i vencedora d'una etapa
** 1a al Gran Premi de França i vencedora de 2 etapes
* 2007
** 1a a la Copa de França
** 1a al Tour de Bretanya
** 1a al Cholet-Pays de Loire Dames
** Vencedora d'una etapa al Gran Premi de França

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Marsh

«Marsh» té aquests significats:
* Biografies:
** David Marsh (Poplar, Londres, 1894 – Epping, Essex, 1960), ciclista anglès
** Edward Marsh (Filadèlfia, Pennsilvània, 1874 – 1932), remer estatunidenc
** Jean Marsh (Londres, 1934), actriu britànica i guionista ocasional
** John Marsh (Dorking, Surrey, 1752 - Chichester, 1828), compositor anglès
** Mae Marsh (Madrid, Nou Mèxic, 1894 - Hermosa Beach, Califòrnia, 1968), actriu nord-americana
** Othniel Charles Marsh (1831 – 1899), paleontòleg
** Tony Marsh o Anthony Ernest Marsh, pilot de curses automobilístiques britànic que va guanyar en sis ocasions el campionat britànic de curses de muntanya
** Warne Marsh (Los Angeles, Califòrnia, 1927 - 1982), saxo tenor estatunidenc
* Miscel·lània:
** Biblioteca Marsh, biblioteca pública a St. Patrick's Close (Dublín, Irlanda)
** Universitat de William Marsh Rice
** White Marsh, concentració de població designada a l'estat de Maryland (EUA)
# Malimbe ventrevermell

El malimbe ventrevermell (Malimbus erythrogaster) és un ocell de la família dels ploceids (Ploceidae).

## Hàbitat i distribució

Habita els boscos del sud de Nigèria, sud de Camerun cap a l'est fins al sud-oest de la República Centreafricana, nord, nord-est, sud i est de la República Democràtica del Congo, extrem sud-oest del Sudan i oest d'Uganda cap al sud fins Gabon i la República del Congo.

## Referències

* ↑ «Malimbe ventrevermell». Cercaterm. TERMCAT, Centre de Terminologia. Rev. 20/02/2022(català)
# Marco Terrazzino

Marco Terrazzino (15 d'abril de 1991, Mannheim) és un futbolista alemany que juga al TSG 1899 Hoffenheim II des del 2007.

## Carrera
### Carrera en clubs

Terrazzino començà la seua carrera amb el VfL Neckarau i s'uní al 1899 Hoffenheim el juliol del 2007. Va fer el seu debut durant la temporada 2008–09, el gener del 2009.

### Carrera internacional

Terrazzino va ser membre de la selecció de futbol d'Alemanya sub-18.

## Referències

* ↑ «Marco Terrazzino». PlayerHistory. [Consulta: 28 agost 2010].
* ↑ «Marco Terrazzino». worldfootball.net. [Consulta: 28 agost 2010].
* ↑ «Marco Terrazzino». ESPN Soccernet. Arxivat de l'original el 2013-01-03. [Consulta: 28 agost 2010].
* ↑ «Marco Terrazzino». Transfermarkt.de. [Consulta: 28 agost 2010].

## Enllaços externs

* Marco Terrazzino a Transfermarkt.de (alemany)
# Marededéu de Ripoll (Enric Serra)

La mare de déu de Ripoll és un esbós d'Enric Serra Auqué fet el 1887 per la composició d'un mosaic amb la Mare de Déu i el Nen que el papa Lleó XIII li va encarregar pel monestir de Ripoll. L'obra es conserva a la Biblioteca Museu Víctor Balaguer amb el número de registre 10 d'ençà que va ser donada pel mateix autor l'any 1888.
En aquest esbós s'hi representa la Verge Maria entronitzada amb el Nen Jesús sobre les cames, frontalment i ocupant tota la composició. En el marge superior hi ha dos semicercles concèntrics per damunt del qual hi ha un fons fosc. En el semicercle superior hi ha una inscripió referida a la donació que el papa Lleó XIII realitzà d'aquesta peça. La Verge i el Nen vesteixen una túnica ampla i porten un gran nimbe circular. A terra, davant dels peus dels retarats,hi ha flors.

## Referències

* ↑ TRULLEN, 2001: p.119

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu
# Martí

Martí és el nom dels següents personatges:
* Martí l'Humà (Girona, 1356 - Barcelona, 1410), Rei de la Corona d'Aragó
* Martí I de Ribagorça, comte de Ribagorça (1533-1565) i (1573-1581) IV duc de Vilafermosa (1573-1581)
* Papa Martí I, papa
* Martí II, papa
* Martí III, papa
* Martí IV, papa
* Martí V, papa
* Martí el Jove, infant d'Aragó i rei de Sicília (1390-1409)
* Martí Zaccaria, senyor de Focea, Quios i altres illes de la mar Egea
* Sant Martí de Tours, sant, bisbe de Tours
* Martí de Lleó, o San Martino, beat, canonge de Lleó
* Martí Riera Ferrer (Barcelona, 1955), que firma simplement com Martí, dibuixant de còmics català
* Martí Llosent, diversos personatges
* Martí Vergés, diversos personatges
* Francesc Martí, diversos personatges
* Miquel Martí Valenciano
* Marià Martí i Ventosa (? - Barcelona, 1935), empresari i polític català
* Ricard Martí Aguiló
* Tomeu Martí i Florit (Palma, 1969), activista cultural i polític mallorquí
# Max Slevogt

Max Slevogt va néixer el 8 d'octubre del 1868 a Landshut, Alemanya, i va morir el 20 de setembre del 1932 a l'estat federal alemany de Renània-Palatinat. Va ésser un pintor alemany impressionista que es va especialitzar en paisatges.
Slevogt va mantenir una posició única dins del paisatgisme i, conjuntament amb Lovis Corinth i Max Liebermann, va ser un dels darrers representants de l'estil Freilichtmalerei.

## Enllaços externs

* Obres de la galeria Max Slevogt a Edenkoben, Alemanya. Arxivat 2014-02-28 a Wayback Machine. (alemany)
* Obres de l'artista als museus de l'estat federal alemany de Slesvig-Holstein. Arxivat 2007-09-27 a Wayback Machine. (anglès), (alemany) i (danès)
# Maria d'Aragó

Maria d'Aragó és el nom dels següents personatges:
* Maria d'Aragó i d'Alburquerque (1403 - 1145), princesa d'Aragó i reina consort de Castella (1420 - 1445).
* Maria d'Aragó i de Castella (Còrdova, 1482 - Lisboa, 1517), infanta de Castella, princesa d'Aragó i reina consort de Portugal (1500 - 1517).
* Maria d'Aragó i d'Anjou (1299 – Barcelona, 1347), princesa d'Aragó.
* Elionor Maria d'Aragó
* Maria Frederic d'Aragó, filla de Lluís Frederic d'Aragó i Helena Cantacuzè, a la mort del pare el 1382 fou comtessa de Salona.
* Maria d'Anjou i d'Aragó (?, 1404 - abadia de Chateliers-en-Poitou, 1463), infanta de Provença.
# Maria d'Antioquia (pretendent)

Maria d'Antioquia va ser una pretendent al tron de Jerusalem de 1269 a 1277. Era filla del príncep Bohemon IV d'Antioquía i de la seva segona dona Melisenda de Lusignan. Melisenda era la filla menor d'Isabela de Jerusalem i del seu quart marit, el rei-consort Amalric II de Jerusalem. Com Maria era, en morir Conradí de Hohenstaufen, l'única neta viva de la reina Isabel, va exigir el tron per la seva proximitat de llinatge als reis de Jerusalem. En la successió feudal, aquesta proximitat tenia un gran pes. Però li va ser denegada per la Haute Cour. Va viatjar a Roma, on va vendre els seus drets, amb la benedicció i confirmació papal, a Carles I d'Anjou (vencedor i executor del seu predecessor Conradí) el 1277. Carles havia conquistat i mantingut Acre fins a 1285. Des de llavors, aquest dret successori al regne de Jerusalem s'ha considerat lligat a la corona de Nàpols, que canviaria sovint de mans per testament o conquesta, més que per herència directa.
Maria va morir sense fills a Castello de Canosa, Pulla, després del desembre de 1307.
# Mas del Jan

El Mas del Jan és un mas situat al municipi de Conesa a la comarca catalana de la Conca de Barberà.

## Referències

* ↑ «Mas del Jan | enciclopèdia.cat». [Consulta: 20 novembre 2021].
# Mas del Macaia

El Mas del Macaia, sovint escrit Macaya, és una masia de Reus (Baix Camp) situada a la partida de Bellissens, al sud del camí de Bellissens i també, ara, de la carretera de Bellissens, que el separa del Mas de Sunyer. És a tocar de l'Institut d'Horticultura i Jardineria.
És una masia de finals del set-cents, amb una galeria porticada. Caiguda en mans d'especuladors, va restar abandonada uns anys. Actualment torna a tenir activitat.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 312. ISBN 8486387655.
# Mazeis

Els mazeis (en llatí: Mazaei, en grec antic Μαζαῖοι, "Mazaioi") eren una tribu de Pannònia, que ocupaven la part sud del territori, a la frontera amb Dalmàcia, i per això Dió Cassi els anomena dàlmates. Germànic Cèsar els va sotmetre entre l'any 7 i l'any 10 i segons Estrabó i Plini el Vell els va tractar molt durament.

## Referències

* ↑ Smith, William (ed.). «Mazaei». Dictionary of Greek and Roman Geography (1854). [Consulta: 2 març 2021].
# Mecanismes d'aplicació conjunta

Els Mecanismes d'Aplicació Conjunta(AC) són una de les eines previstes en el Protocol de Kioto de la Convenció Marc de les Nacions Unides sobre el Canvi Climàtic per tal d'assolir la limitació o reducció de les emissions de gasos amb efecte d'hivernacle per part dels països industrialitzats.
El mecanisme consisteix en el finançament, per part de països industrialitzats (inclosos a l'Annex I), de projectes que redueixin les emissions en altres països industrialitzats. Els països receptors són països en economies de transició de mercat (com l'Europa Oriental o els que conformaven l'antiga Unió Soviètica), en els quals resulten menys costoses les inversions dutes a terme per a reduir les emissions de gasos amb efecte d'hivernacle. El país inversor obté crèdits anomenats Unitats de Reducció d'Emissions (URE), que podrà aplicar directament als seus objectius dé reducció i limitació d'emissions. Per altra banda, el país receptor es beneficia de les inversions en tecnologies netes en el seu territori.
Els AC poden ser duts a terme per organismes públics o privats. Són una eina que, juntament amb el Mecanisme de Desenvolupament Net (CDM) i el comerç internacional de drets d'emissió, constitueixen els mecanismes flexibles establerts al Protocol de Kyoto per facilitar l'assoliment dels objectius de reducció i limitació d'emissions dels països de l'annex I.
El funcionament del Mecanisme d'Aplicació Conjunta és similar al del Mecanisme de Desenvolupament Net. Per a dur-se a terme, cal que els països industrialitzats compleixin els requisits previstos en el Protocol pel que fa a la presentació d'inventaris precisos d'emissions de gasos amb efecte d'hivernacle i registres detallats d'unitats i crèdits d'emissió. Un cop reunits aquests requisits, els països poden realitzar projectes i rebre crèdits des de l'any 2008.

## Referències

* ↑ Joint implementation items
* ↑ Carbon Trust. «Global Carbon Mechanisms: Emerging lessons and implications (CTC748)». Carbon Trust website, 01-03-2009. [Consulta: 31 març 2010].

## Enllaços externs

* Mecanismes del Protocol. Web Canvi Climàtic, Generalitat de Catalunya
* (anglès) United Nations Framework Climate Change Conference
* Oficina Espanyola de Canvi Climàtic Arxivat 2011-09-23 a Wayback Machine.
# Merbabu

El mont Merbabu (en indonesi: Gunung Merbabu) és un estratovolcà que es troba a la província de Java Central, a l'illa de Java, Indonèsia. El Merbabu té dos cims, el Syarif (3.119 metres) i el Kenteng Songo (3.145 metres). Tres valls radials, en forma d'U, s'estenen des del cim de Kenteng Songo fins al nord-oest, nord-est i sud-est.
L'actiu Mont Merapi es troba al seu costat sud-est, mentre la ciutat de Salatiga es troba al vessant septentrional. Una àmplia collada a 1.500 msnm uneix ambdós volcans. El poble de Selo es troba en aquesta collada, on hi ha terres de conreu molt fèrtils.
Es té coneixement de dues erupcions moderades el 1560 i el 1797. La del 1797 va ser valorada com a 2: Explosiva a l'índex d'explosivitat volcànica. Una erupció no confirmada hauria tingut lloc el 1570.
Les erupcions, geològicament recents, es van originar a partir d'un sistema de fissures orientades al nord-nord-oest-sud-sud-est que travessava el cim i alimentava les abundants colades de lava dels cràters Kopeng i Kajor, als flancs nord i sud respectivament.
Diferents rutes permeten l'ascensió del Merbabu. La majoria surten de la vila de Kopeng, a la cara nord-est, però també n'hi ha que ho fan des de Selo, al vessant meridional. Depenent del lloc de sortida l'ascensió dura de 5 a 8 hores.
Una part de la muntanya de 57 km² fou declarada parc nacional el 2004.

## Referències

* ↑ «Indonesia Mountains Ultra-Prominence - peaklist.org». [Consulta: 5 novembre 2021].
* 1 2 3 «Merbabu: General Information», Global Volcanism Program, Smithsonian Institution.
* ↑ Troll, Valentin R.; Deegan, Frances M.; Jolis, Ester M.; Budd, David A.; Dahren, Börje; Schwarzkopf, Lothar M. «Ancient oral tradition describes volcano–earthquake interaction at merapi volcano, indonesia». Geografiska Annaler: Series A, Physical Geography, 97, 1, 01-03-2015, pàg. 137–166. DOI: 10.1111/geoa.12099. ISSN: 0435-3676.
* ↑ Wilson, T «Impacts of the 2006 eruption of Merapi volcano, Indonesia, on agriculture and infrastructure». GNS Science Report, 07, 2007, pàg. 69p.
* ↑ «Merbabu: Eruptive History», Global Volcanism Program, Smithsonian Institution.
* ↑ Simkin, T., and Siebert, L., 1994, Volcanoes of the World: Geoscience Press, Tucson, Arizona, 349 p.
* ↑ «Mount Merbabu: Merapi’s Lesser Known Sibling!» (en anglès). [Consulta: 5 novembre 2021].
* ↑ «Lestari Hutan Indonesia». Arxivat de l'original el 2021-11-30. [Consulta: 7 desembre 2021].
# Watch

Als sistemes operatius Unix o Unix-like, l'ordre watch executa la comanda especificada repetidament i mostra el seu resultat per la sortida estàndard de forma que es pot observar les modificacions del resultat de l'ordre al llarg del temps. Per defecte el temps de repetició és cada 2 segons però aquest valor es pot canviar amb el paràmetre -n. Com la comanda s'executa amb sh -c, cal posar la comanda completa a executar juntament amb els seus paràmetres entre cometes (").

## Exemples

Es pot fer una implementació similar a la l'ordre top executant:

## Vegeu també

* Ordre ps
* Ordre top
* Gestió de processos Unix

## Enllaços externs

* Manual Unix de l'ordre watch
# When We Was Fab

«When We Was Fab» és una cançó composta per George Harrison i Jeff Lynne sobre els dies de la Beatlemanía, quan The Beatles eren també coneguts com "The Fab Four". La cançó ocupa la pista 6 de l'àlbum Cloud Nine de 1987 i va ser llançat posteriorment com a senzill el gener de 1988.

## Llançament

En el Regne Unit, la cançó va arribar al número 25 a l'UK Singles Chart i als Estats Units, va aconseguir el lloc 23 en el rànquing Billboard Hot 100. És l'últim hit d'Harrison a aconseguir un lloc superior al 40 als Estats Units i el segon on la lletra del qual es refereix als anys passats com un membre dels Beatles, (l'altre és "All Those Years Ago").
L'any 2010, els oïdors de la ràdio AOL van triar "When We Was Fab" com una de les 10 millors cançons de Harrison, apareixent en el número 9 de la llista.

## Portada

La portada del senzill inclou una il·lustració de Klaus Voormann de George Harrison, que va ser usada en l'àlbum de 1966, Revolver (les lletres "ER" són visibles), juntament amb una il·lustració similar actualitzada de Harrison, 22 anys després.

## Vídeo musical

El videoclip que va acompanyar a la cançó va ser dirigit per Godley & Creme. Ringo Starr apareix freqüentment com l'"assistent" d'Harrison i després com el bateria. També apareixen Jeff Lynne, Elton John (donant una moneda a Harrison) i Ray Cooper. El vídeo inclou diverses referències a The Beatles, com un baixista vestit com una morsa (referint-se a I Am the Walrus i a Paul McCartney) i la contraportada d'Imagine.
El vídeo va tenir 6 nominacions als MTV Video Music Awards de 1988, incloent-hi "Millor Director d'Art" per Sid Bartholomew.

## Referències

* ↑ http://www.aolradioblog.com/2010/04/03/best-george-harrison-songs/
* ↑ «Còpia arxivada». Arxivat de l'original el 2014-02-21. [Consulta: 15 agost 2020].
* ↑ http://www.mtv.com/ontv/vma/1988/ Arxivat 2010-03-08 a Wayback Machine.

## Enllaços externs

* Lletra de la cançó a MetroLyrics
* George Harrison - When We Was Fab at Graham Calkin's Beatles Pages.
* Video de "When We Was Fab" a YouTube